**Robi Kroflič**

**Varno in spodbudno učno okolje**

* O varnem in spodbudnem okolju še vedno razmišljamo predvsem v okviru predstave o podobi ranljivega otroka, ki mu moramo ponuditi:
	+ Paternalistično zaščito in (svetovalno) podporo
	+ Vzgojo v okviru programov socialnega in emocionalnega učenja (SEL, SEAL)
* Sprememba načina videnja otroka (podoba bogatega otroka – Malaguzzi, Moss in Dahlberg), paradigma avtopoetske pedagogike (Luhman, Medveš) in vključevanje subjektifikacije med ključne cilje vzgoje in izobraževanja (Biesta) v izhodišče ne postavlja zaščite odraslih in izobraževanja za socialne in čustvene kompetence, ampak:
	+ Sprejemajoče/vključujoče okolje, v katerem otrok/mladostnik raziskuje svoj položaj v svetu oziroma v socialni sredini
	+ Daje poudarek na otrokovih prvoosebnih izkušnjah/doživetjih, ki jih ta lahko deli in sooča z vrstniki in odraslimi (Medveš, Kroflič)
	+ Organizira široko komunikacijsko mrežo otrok/mladostnikov
	+ Organizira vrstniško podporo šibkejšim posameznikom (»tutorstvo«), ki jo dopolnjuje s strokovno svetovalno pomočjo
	+ Otrokom/mladostnikom zagotavlja možnost, da sami povedo, kje/kako čutijo težave in jih vključi v načrtovanje in evalvacijo programov pomoči (Čačinovič-Vogrinčič)
	+ Konflikte rešuje v skupnosti ob komunikaciji med storilci, žrtvami in opazovalci – koncept restorativne pravičnosti - mediacija kot osnovna metoda reševanja medosebnih konfliktov in skupnostne razprave o obravnavi vrstniškega nasilja
	+ Za pridobivanje socialnih izkušenj organizira dejavnosti, ki zagotavljajo visoko stopnjo čustvene in kognitivne vpletenosti – vzgoja z umetnostjo, organiziranje športnih aktivnosti, skupnostni projekti medsebojne podpore in pomoči
* Ravni sistematične krepitve varnega in spodbudnega okolja
	+ Zagotavljanje fizičnega prostora za druženje otrok in mladostnikov in dejavnosti, o katerih se odločajo sami (mladinski klubi znotraj šol, večnamenski prostori za druženje, odprta igrišča in površine za športne aktivnosti, prostori za umetniške dogodke, prostori – odprti za stike z lokalno skupnostjo)
	+ Okrepitev razredništva, saj je oddelek osnovna socialna celica vrtca oziroma šole
	+ Načrtovanje ponudbe pedagoških dejavnosti z vzgojnim potencialom na ravni šole in odprtost vrtca/šole v lokalno okolje (povezava s kulturnimi ustanovami, medgeneracijskim centri, športnimi klubi v lokalnem okolju) ter širše okolje (mednarodne izmenjave), kar naj zagotavlja vzgojni koncept šole
	+ Sistematična skrb za povezovanje vseh kurikularnih vsebin s problemi, ki zanimajo otroke in mladostnike, jim odpirajo perspektive in zagotavljajo upanje
		- vprašanja varnega sobivanja v svetu,
		- okoljska problematika,
		- navdihujoče zgodbe iz preteklosti in sedanjosti,
		- pomen sodelovanja pri odločanju o politikah skupnega življenja
		- raziskovanje digitalnega sveta kot prostora ustvarjalnosti, pa tudi nevarnosti zlorab
		- spodbujanje družbenega angažmaja ob temah, ki se povezujejo s sedanjimi in prihodnjimi vprašanji bivanja mladih
* Primeri pozitivnih praks iz mednarodnega in domačega okolja
	+ Islandski model spopadanja z odvisnostmi, samomori, vrstniškim nasiljem
	+ Orchard Garden v Massachusesu, ZDA
	+ Projektno delo v vrtcih in šolah Reggio Emilia
	+ Bogata ponudba kulturnih in športnih dejavnosti v okviru VIZ (KUD Pozitiv v okviru DIC-a)
	+ Povezovanje učiteljev in umetnikov v tandemsko poučevanje izbranih kurikularnih tem, ki znanstveni jezik opisovanja sveta dopolnjuje z umetniškimi/metaforičnimi jeziki in narativnimi/zgodbenimi opisi (projekt SKUM, projekt Šola v kulturi)
	+ Projekt Soustvarjanje v šoli: Učenje kot pogovor (Čačinovič-Vogrinčič)
* Vodilni misli induktivnega vzgojnega pristopa:
	+ potreba po človečnosti in sočutju se pojavi, ko vstopamo v osebne odnose in se povezujemo v skupnost; razumevanje pravičnosti organsko raste iz pozitivnih izkušenj človečnih, pa tudi iz negativnih izkušenj razdiralnih odnosnih aktivnosti (Levinas, Kroflič)
	+ kognitivna izkrivljanja večinoma koreninijo v pomanjkanju empatije in sočutja (Gibbs)